

**ОТЧЕТ ЗА ИЗПЪЛНЕНИЕ**

**НА**

**ПЛАНА ЗА**

**ОПТИМИЗИРАНЕ НА РАЗХОДИТЕ**

**НА**

**„БУЛГАРТРАНСГАЗ“ ЕАД**

**ПРЕЗ 2023 г.**

**Съдържание:**

[1. Основание за изготвяне 3](#_Toc519675549)

[2. Отчет за изпълнение на плана за оптимизиране на разходите 3](#_Toc519675550)

[2.1. Период на Отчета 3](#_Toc519675551)

[2.2. Планиране на разходите 3](#_Toc519675552)

[2.3. Управление на извършваните разходи 4](#_Toc519675553)

[2.4. Действия за оптимизиране на разходите 5](#_Toc519675554)

[3. Индикатори за оценка на резултатите 7](#_Toc519675555)

[3.1. Индикатор за ефективност на разходите 7](#_Toc519675556)

[3.2. Индикатор „Оптимизиране на разходите за доставки, строителство и услуги“ 8](#_Toc519675557)

[3.3. Индикатор „Ефективност на технологичните разходи“ 9](#_Toc519675558)

# 1. Основание за изготвяне

Настоящият Отчет за изпълнение на плана за оптимизиране на разходите е изготвен на основание изискването, заложено в чл. 18, ал. 1, Раздел III от НАРЕДБА № Е-РД-04-4 от 14.07.2016 г. за публично оповестяване и оптимизиране на разходите на търговските дружества с 50 и над 50 на сто държавно или общинско участие в капитала, извършващи дейности по Закона за енергетиката (Обн. - ДВ, бр. 68 от 30.08.2016 г., в сила от 30.08.2016 г.).

# 2. Отчет за изпълнение на плана за оптимизиране на разходите

## 2.1. Период на Отчета

Настоящият отчет за изпълнение на плана за оптимизиране на разходите обхваща периода 01.01.-31.12.2023 г.

## 2.2. Планиране на разходите

Планираните разходи за 2023 г. са включени в Бизнес програмата на Дружеството, която е приета от Управителния съвет на „Булгартрансгаз” ЕАД с протокол № УС № 680/24.01.2023 г. и одобрена от Надзорния съвет на „Булгартрансгаз” ЕАД с Протокол НС № 3/31.01.2023 г., в т.ч. Годишната програма за инвестиции и експлоатационна поддръжка, финансовите показатели, натуралните показатели и информацията относно състоянието и резултатите от дейността на Дружеството. Бизнес програмата на дружеството е актуализирана към 31.07.2023 г. с Актуализация №1, приета от Управителния съвет на „Булгартрансгаз” ЕАД с Протокол УС № 729/15.08.2023 г. и одобрена от Надзорния съвет на „Булгартрансгаз” ЕАД с Протокол НС № 32/23.08.2023 г., повторно е актуализирана към 31.10.2023 г. с Актуализация № 2, приета от Управителния съвет на „Булгартрансгаз” ЕАД с Протокол УС № 763/14.12.2023 г. и одобрена от Надзорния съвет на „Булгартрансгаз” ЕАД с Протокол НС № 43/21.12.2023 г.

В Инвестиционната програма за 2023 г., която е част от Бизнес програмата, са включени обекти и продукти с планираните за тях разходи за доставки, строителство и услуги, които са групирани по лицензионни дейности, предназначение (Изграждане на нови обекти, Реконструкция, рехабилитация и основни ремонти на ДМА, Доставки на машини и оборудване, Текущи инспекции, ремонти и поддръжка, Доставка на материали и консумативи).

*По-долу е представена сравнителна таблица с информация за предвидените разходи, тяхното актуализиране и отчетни данни за 2023 г., разпределени съгласно групирането им по Програми, както следва:*



В съответствие с изискването, заложено в чл. 6, ал. 1 от НАРЕДБА № Е-РД-04-4 от 14.07.2016 г. за публично оповестяване и оптимизиране на разходите на търговските дружества с 50 и над 50 на сто държавно или общинско участие в капитала, извършващи дейности по Закона за енергетиката, Дружеството е изпратило за оповестяване систематизирана информация за планираните разходи за доставки, строителство и услуги, които са били планирани да се извършат през 2023 година. Систематизираната информация е изготвена въз основа на одобрените в Бизнес програмата на Дружеството разходи и същите са изпратени за оповестяване с писмо изх. № БТГ-04-04-44/31.03.2023 г.

## 2.3. Управление на извършваните разходи

Извършването на разходи през отчетния период е извършвано в съответствие с правилата, заложени в плана за оптимизиране на разходите на „Булгартрансгаз“ ЕАД, като стриктно са спазвани изискванията на приложимите закони и подзаконови нормативни актове, както и на вътрешните регламентиращи документи на „Булгартрансгаз“ ЕАД, като основните етапи са както следва:

1. Одобрение на разходите преди да е поет ангажимент към контрагенти и трети лица
2. Последващ контрол на основанията за плащане

Извършените плащания през отчетния период са комплектовани със задължителните документи в зависимост от типа плащане, като отговорните служители стриктно следят за спазване на законовите и вътрешните нормативни документи, регламентиращи извършването на плащания за доставки, строителство и услуги.

1. Текущ мониторинг на разходите, анализ и предприемане на мерки за постоянно подобрение на разходната база (оптимизиране)

Текущият мониторинг на извършваните разходи се извършва на тримесечна база, като се изготвят следните документи и анализи на извършените и планираните разходи за съответния период:

* Отчет на изпълнението на предвидените разходи за доставка, строителство и услуги в Бизнес програмата и актуализацията й;
* Отчет на бюджетите на звената в Дружеството;
* Анализ на разходите през отчетния период в съпоставка със същия период на предходната година;
* Информация/отчет за изпълнение на обектите/продуктите от Годишната програма за Прединвестиционна подготовка и Годишната програма за инвестиции и поддръжка

Отчетната информация се анализира и се идентифицира необходимостта от актуализацията на Бизнес програмата и при необходимост се предлага оптимизиране на разходите за доставки, строителство и услуги, съгласно тяхното предназначение по обекти/продукти.

## 2.4. Действия за оптимизиране на разходите

Разходите за услуги, строителство и доставки през 2023 г. са извършени след провеждане на обществени поръчки за определяне на изпълнител, в съответствие с изискванията на Закона за обществените поръчки.

През 2023 г. структурните звена в Централно управление (ЦУ) на „Булгартрансгаз” ЕАД, Експлоатационните райони към Дружеството и ПГХ „Чирен” извършиха следните основни дейности за обектите, включени в Инвестиционната програма:

* Изработване на задания за възлагане изпълнението на проектиране, доставки, строителство и други услуги, свързани с тях;
* Изработване на заявки и технически спецификации за доставка на оборудване за обектите, включени за изграждане в Програмите;
* Изработване на инвестиционни проекти, фаза технически и/или работен проект от външни изпълнители, препроектиране по чл.54 от ЗУТ, тяхното приемане, проверка и съгласуването им с контролните органи и експлоатационните дружества; доклади за оценка на съответствие на проектите; доклади за упражнен строителен надзор и технически паспорти;
* Подготовка и провеждане на 72 броя обществени поръчки (в т.ч. обособени позиции по поръчки включващи обособени позиции), чрез обявяване на процедури по чл. 20, ал. 1 и ал. 2 от ЗОП на стойност 78 076 хил. лева за определяне на проектанти, доставчици, строители, изпълнители на различни услуги, от които 12 бр. са прекратени на обща стойност в размер на 7 678 хил. лева;

Планираните стойности на обществените поръчки (обявени и в последствие прекратени) включват средства, предвидени за усвояване в краткосрочен и средносрочен план;

В някои от процедурите са включени по няколко обособени позиции от програмите на Дружеството, т.е. по няколко обекта /оборудване/ продукти от одобрените програми;

* Сключване на договори, текущ контрол по тяхното изпълнение и съставяне на необходимите документи (в т.ч. и актове, съгласно Наредба №3/ 2003 г. за съставяне на актове и протоколи по време на строителството, търговски и финансови документи), съгласувателни процедури с контролните органи и общините, приемане на доклади за упражнен строителен надзор и др.;

През отчетния период в резултат на проведени обществени поръчки чрез обявяване на процедури по чл. 20, ал. 1 и ал. 2 от ЗОП са сключени договори на обща стойност 665 240 хил. лева. (с включени договори, чиято обща стойност ще бъде известна след приключването им). Общата прогнозна стойност на обявените процедури, в резултат на които са сключени през 2023 г. договори е в размер на 581 766 хил. лева. (без стойността по проведени обществени поръчки, по които са възложени договори, чиято обща стойност ще бъде известна след приключването им), а общата прогнозна стойност на обявените процедури, въз основа на които са сключени договори през 2023 г. и предстои да се сключат договори е в размер на 621 323 хил. лева. (посочените данни са публикувани в официалната страница на Министерство на енергетиката, изпратени с писмо с изх. № БТГ-04-04-14/30.01.2024 г.).

По тези договори и по сключените през предходни отчетни периоди се извършва текущ контрол на изпълнението, съставяне на необходимите документи и извършване, в случай на необходимост, на корективни действия по тяхната реализация, както и съответните дължими плащания към контрагентите;

* Приемане на доставяното, в изпълнение на подписаните договори оборудване, организиране съхранението му в складовете или предаването на строителите;
* Организиране, водене на отчетност и поддържане на складовете за материали и оборудване към Главна дирекция „Технически операции“;
* Доставени са за влагане в изграждането или в реконструкция на обектите или за авариен резерв на Дружеството, газова арматура, тръби и фасонни части, резервни части за газомотокомпресори, резервни части за клапани за ГМК и др. съоръжения към КС, резервни части за UPS, люкове за пускови и приемни камери, блок за управление на ГМК, камера за откриване на утечки на метан, разходомери за газ, оборудване и консумативи за врязвания под налягане, очистни бутала и консумативи, обезопасителни балони, доставка на масла, смазка, технически метилов алкохол /метанол/, доставка на автомобили с висока проходимост 4х4 (джип), товарен бордови автомобил и др.;
* Дейности по упражняване на инвеститорски контрол, приемане и въвеждане в експлоатация на изградени обекти;
* Извършени вътрешно тръбни инспекции;
* Изграждане, реконструкции и текуща поддръжка на технологични обекти и съоръжения, изпълнени със собствени сили от експлоатационните райони на „Булгартрансгаз” ЕАД. Изпълнени и приети са 7 броя обекти на обща стойност 177 915,12 лева;
* Изработване на 6 броя инвентарни ведомости за изградени и въведени в експлоатация обекти, на обща стойност 257 646 199,75 лева без ДДС, с цел зачисляването им към данъчните амортизируеми активи на Дружеството.

Всички дейности са извършени съгласно приетите Вътрешни правила за възлагане на обществени поръчки по реда на Закона за обществените поръчки (ЗОП), координиране и контролиране на изпълнението им.

# 3.Индикатори за оценка на резултатите

Количествените и стойностните индикатори, които Дружеството използва за измерване икономичността, ефективността и ефикасността на извършваните разходи са следните:

## 3.1. Индикатор за ефективност на разходите

Индикаторът показва колко приходи от дейността получава Дружеството от използването на единица разходи за същата дейност. Колкото по-висока е стойността му, толкова повече приходи генерира единица разход.

Този индикатор се изчислява по следната формула:

**Ефективност на разходите = приходи / разходи**

Приходите включват всички приходи от дейността на Дружеството, записани в Годишния индивидуален финансов отчет на „Булгартрансгаз“ ЕАД.

Разходите включват всички оперативни разходи – промени в наличността на готова продукция и незавършено производство, себестойност на продадените стоки, технологични разходи, разходи за материали, разходи за външни услуги, разходи за възнаграждения на наети лица и други разходи за дейността, записани в Годишния индивидуален финансов отчет на „Булгартрансгаз“ ЕАД за 2023 г.

Финансовите разходи и приходи не се включват при изчисление на индикатора, тъй като в основната си част те представляват счетоводен запис на измененията в стойността на наличните парични средства на Дружеството, които са във валута, различна от лев, породени от флуктуациите на валутните курсове. Тези приходи и разходи са изключени от изчислението на индикатора за оптимизация на разходите, тъй като са извън контрола на „Булгартрансгаз“ ЕАД.

Съотношението на приходите и разходите през отделните тримесечия на 2023 г. е представено на следващата графика:

Стойностите на индикатора през разглеждания период са над единица, което показва, че всеки разходван лев носи повече от лев приход.

При изчисление на индикатора, прави впечатление, че през първо и второ тримесечие на 2023 г. неговата отчетна стойност е по-ниска, съответно 2,20 и 2,56. Най-висока стойност индикаторът за „Ефективност на разходите“ бележи през трето тримесечие на 2023 г., когато възлиза на 3,41 спрямо отчетените приходи и разходи.

## 3.2. Индикатор „Оптимизиране на разходите за доставки, строителство и услуги“

Чрез прилагане на разпоредбите на Закона за обществените поръчки и подзаконовите нормативни актове, „Булгартрансгаз“ ЕАД осигурява изборът на изпълнител да бъде извършван по конкурентен и прозрачен начин. По този начин, Дружеството оптимизира планираните разходи за дейностите, които се предвижда да бъдат изпълнени от външни изпълнители.

Индикаторът показва доколко предвидените разходи за доставки, строителство и услуги са оптимизирани в резултат от провеждане на обществена поръчка, съгласно изискванията на Закона за обществените поръчки.

Този индикатор се изчислява по следната формула:

**Оптимизиране на разходите за доставки, строителство и услуги, в проценти =**

**[(стойност на сключените договори за доставки, строителство и услуги за периода / планирана стойност на обществените поръчки за доставка, строителство и услуги, за които има сключени договори за периода) – 1] \* 100**

Съгласно данните посочени по-горе достигнатите резултати по този показател са както следва:

[( 665 240 хил. лв./  581 766 хил. лв. ) – 1]\*100 = +14,35%

Стойността на индикатора „Оптимизиране на разходите за доставки и услуги“ за 2023 г. е положително число, което се дължи на обстоятелството, че във връзка с реализацията на проекта за разширение на капацитета на ПГХ „Чирен“ е сключен договор, чиято стойност е по-висока от прогнозната стойност на поръчката. (Във връзка с посоченото обстоятелство от „Булгартрансгаз“ ЕАД са извършени поредица от действия за реализацията на проекта и осигуряване на необходимо финансиране чрез уведомяване/ получаване на одобрения/ разрешения от Министъра на енергетика, „Български енергиен холдинг“ ЕАД и Комисията за енергийно и водно регулиране).

## 3.3. Индикатор „Ефективност на технологичните разходи“

Технологичните разходи за природен газ, който се използва от Компресорните станции при дейностите по пренос и съхранение на природен газ, са един от ключовите разходи на “Булгартрансгаз“ ЕАД. С цел оптимизиране на технологичните разходи, Комисията за енергийно и водно регулиране е издала решение, съгласно което технологичните разходи за пренос на природен газ не могат да бъдат повече от 2 % от пренесените количества природен газ.

Този индикатор се изчислява по следната формула:

**Ефективност на технологичните разходи = технологични разходи / пренесен природен газ**

Настоящият индикатор се изчислява в калорийни единици (MWh) за отчетените технологични разходи и за отчетените пренесени количества природен газ.

Съотношението на пренесените количества природен газ към изразходваните технологични разходи през четирите тримесечия на 2023 г., е представено на следващата графика:

При изчисление на индикатора „Ефективност на технологичните разходи“ се вижда, че процентното съотношение на направените през 2023 г. технологични разходи към пренесените количества природен газ, не надхвърля определените от Комисията за енергийно и водно регулиране 2 %. През първо тримесечие на 2023 г. индикаторът за „Ефективност на технологичните разходи“ възлиза на 0,72 %, като това е най-ниската му стойност. Индикаторът е с най-висока стойност от 1,08 %, през второ тримесечие на 2023 г. През отчетната 2023 година стойностите на индикатора се запазват под 1,08 %, което от своя страна показва добро управление на технологичните разходи за пренос на природен газ.